ერფურტი
ერფურტი (გერმ. Erfurt) — ქალაქი გერმანიაში, ქვეყნის გეოგრაფიული ცენტრის სიახლოვეს, თიურინგიის მხარის დედაქალაქი. მდებარეობს ლაიფციგიდან 100 კმ-ით სამხრეთ-დასავლეთით, ნიურნბერგიდან 150 კმ-ით ჩრდილოეთით და ჰანოვერიდან 180 კმ-ით სამხრეთ-აღმოსავლეთით. ქალაქი გაშენებული თიურინგიის აუზის სამხრეთ ნაწილში, მდინარე გერას ფართო ხეობაში. სამხრეთიდან არტყავს ტყეები. ქალაქში ფუნქციონირებს აეროპორტი. 2010 წელს, ერფურტის მოსახლეობა 200 000-ზე მეტ მცხოვრებს ითვლიდა.